
Edition
 ⟨1⟩ Oṁ
1. Sragdharā
patyor nnau paśya he śrīr yyugalam amithunaṁ śūla-bhr̥c-chārṅga-pāṇyor
ekaikasyātra kin tan na sukaram anayos tau yad ekatra pr̥ktau|
mūrtti[ṁ] tya[ktveva] ⟨2⟩ nūnaṁ sakhi madana-ripor evam uktvā bhavānyā
yo dr̥ṣṭo jātu tasmai satatam iha namo ⟨’⟩stv arddhaśaurīśvarāya||
saṁvaT 400 80 9 prathamāṣādha- ⟨3⟩ śukla-dvitīyāyām bhaṭṭāraka-mahārāja-śrī-gaṇadeve kālam aparimitaṁ samājñāpayati parama-daivata-śrī-bhaumagupta-pādānuddhyāto vidi⟨4⟩ta-vinayaḥ śaśvat kuśala-karmmaṇy upahita-paramānugrahaḥ prakr̥ṣṭa-kula-janmā divam upagatayor mmātāpitror ātmanaś ca puṇyopacitaye ⟨5⟩ svāmivārttaḥ sakala-bhuvana-sambhava-sthiti-pralaya-kāraṇam anādi-nidhanaṁ bhagavantam iha śaṅkaranārāyaṇasvāminaṁ pratiṣṭhāpitavān⟨.⟩ Api ca
2. Mandākrāntā
⟨6⟩ yo ⟨’⟩sau sarvva-tri-bhuvana-guruḥ śreyasāñ cādhivāso
yasmin baddhā niyamita-phalāḥ sampadaḥ puṇya-bhājāM|
nānā-rūpaṁ bhuvanam akhilaṁ ⟨7⟩ dhāryyate yena cedaṁ
tasmin bhaktir na bhavati vr̥thā śuddha-cittāśayānām||
3. Mandākrāntā
bhinne puṁsāṁ jagati ca tathā devatā-bhakti-bhāve
pakṣa-grāha-bhramita⟨8⟩-manasām pakṣa-vicchitti-hetoḥ|
Ity arddhābhyāṁ samuparacitaṁ yan murārīśvarābhyām
ekaṁ rūpaṁ śaradi-jaghana-śyāma-gauraṁ tad avyāt||
4. Vasantatilakā
puṇyāni ye ⟨9⟩ ⟨’⟩py ubhaya-loka-sukhāvahāni
kurvvanti hi pratidinaṁ vigatābhimānāḥ
kr̥tvāpi te ⟨’⟩tra vidhivad viṣayopabhogaṁ
svaiḥ karmmabhiḥ sukr̥tino diva⟨10⟩m āvasanti||
5. Śārdūlavikrīḍita
puṁsāṁ pāpa-kr̥tām adhaḥ sukr̥tinām ūrddhvaṅ-gatir ddhīmatām
ity evaṁ pravicintya niścita-matiḥ samprajñayā prajñayā
dr̥ṣṭādr̥ṣṭa⟨11⟩-vidhi-prayoga-nipuṇo vārttaḥ sva-puṇyāptaye
mūrttiṅ keśava-śaṅkarārddha-racitām asthāp¿e?⟨a⟩yad bhaktitaḥ||

